b'\n_START_ARTICLE_\nHwa-Rang\n_START_PARAGRAPH_\nHwa-Rang er et m\xc3\xb8nster for 2.Gup i taekwon-do, og er det 8. m\xc3\xb8nsteret en elev l\xc3\xa6rer.\n_START_SECTION_\nHistorie\n_START_PARAGRAPH_\nM\xc3\xb8nsteret er oppkalt etter Hwa-Rang Do som var en ungdomsgruppe med soldater. Gruppen oppstod under Silla-dynastiet for omtrent 1300 \xc3\xa5r siden, og ble en drivende kraft i foreningen av de tre konged\xc3\xb8mmene i Korea._NEWLINE_M\xc3\xb8nsteret best\xc3\xa5r av 29 bevegelser. Dette refererer til den 29. infanteridivisjon der taekwon-do ble utviklet til fullstendighet._NEWLINE_Hwa-Rang ble grunnlagt av Kong Chin Hung i Silla-dynastiet i \xc3\xa5r 540 e.Kr. Ordet \xc2\xabHwa\xc2\xbb betyr p\xc3\xa5 koreansk \xc2\xabblomst\xc2\xbb og \xc2\xabRang\xc2\xbb betyr \xc2\xabung\xc2\xbb eller "gentleman". Hovedmeningen av navnet var: "Blomst av Ridderskap". Kong Chin Hung var buddhist og hadde en forkj\xc3\xa6rlighet for eleganse og fysisk skj\xc3\xb8nnhet. Hwa-Rangene m\xc3\xa5tte gjennom en lang utdannelse, gjerne p\xc3\xa5 s\xc3\xa5 mye som 10 \xc3\xa5r. De klatret i fjell, sv\xc3\xb8mte i elver, mediterte, komponerte musikk, leste, og l\xc3\xa6rte krigf\xc3\xb8ring og n\xc3\xa6rkamp. Kampkunstene de trente var Soobak og Taekyon. Gruppen hadde sv\xc3\xa6rt kraftig kamp\xc3\xa5nd._NEWLINE__NEWLINE_Prinsippene Hwa-Rangene levde etter var:_NEWLINE__NEWLINE_- Lojalitet overfor kongen og fedrelandet_NEWLINE__NEWLINE_- Lydighet mot foreldre_NEWLINE__NEWLINE_- \xc3\x86rlighet_NEWLINE__NEWLINE_- Tillit og samhold blant venner_NEWLINE__NEWLINE_- Aldri gi opp i kamp_NEWLINE__NEWLINE_- Rettferdighet ved drap_NEWLINE__NEWLINE_Gruppen ble oppl\xc3\xb8st under Yi-dynastiet'